ΜΗΝΙΑΙΑ ΕΚΘΕΣΗ ΕΓΓΕΓΡΑΜΜΕΝΗΣ ΑΝΕΡΓΙΑΣ ΦΕΒΡΟΥΑΡΙΟΥ 2020

ΠΑΡΑΤΗΡΗΤΗΡΙΟ ΑΓΟΡΑΣ ΕΡΓΑΣΙΑΣ

ΤΜΗΜΑ ΕΡΓΑΣΙΑΣ

ΠΕΡΙΕΧΟΜΕΝΑ:

ΚΕΦΑΛΑΙΟ Ι: ΕΞΕΛΙΞΕΙΣ ΣΤΗΝ ΑΓΟΡΑ ΕΡΓΑΣΙΑΣ ΚΑΙ ΑΝΑΛΥΣΗ ΕΓΓΕΓΡΑΜΜΕΝΗΣ ΑΝΕΡΓΙΑΣ – ΦΕΒΡΟΥΑΡΙΟΣ 2020

ΚΕΦΑΛΑΙΟ ΙΙ: ΠΡΟΦΙΛ ΜΑΚΡΟΧΡΟΝΙΑ ΕΓΓΕΓΡΑΜΜΕΝΩΝ ΑΝΕΡΓΩΝ –

ΦΕΒΡΟΥΑΡΙΟΣ 2020

ΣΤΑΤΙΣΤΙΚΟΙ ΠΙΝΑΚΕΣ

Αρ. Φακ. 9.41.2.1

Α/Α02/2020

ΚΕΦΑΛΑΙΟ Ι :

ΕΞΕΛΙΞΕΙΣ ΣΤΗΝ ΑΓΟΡΑ ΕΡΓΑΣΙΑΣ ΚΑΙ ΑΝΑΛΥΣΗ ΕΓΓΕΓΡΑΜΜΕΝΗΣ ΑΝΕΡΓΙΑΣ- ΦΕΒΡΟΥΑΡΙΟΣ 2020

Α. Γενική Κατάσταση της Αγοράς Εργασίας

Οι επιπτώσεις της παγκόσμιας οικονομικής ύφεσης άρχισαν να εμφανίζονται στην αγορά εργασίας της Κύπρου από τα τέλη του 2008 και εξακολουθούν να υπάρχουν μέχρι σήμερα. Η σταδιακή αλλά συνεχής μείωση των οικονομικών δραστηριοτήτων οδήγησε στην κατάργηση πολλών θέσεων εργασίας με αποτέλεσμα τη συνεχή αύξηση της ανεργίας και παράλληλα τη συνεχή μείωση της απασχόλησης. Από το 2015 και μετά η οικονομία άρχισε να ανακάμπτει με τους κύριους οικονομικούς δείχτες να βελτιώνονται σημαντικά.

Σύμφωνα με τα τελευταία στοιχεία της Έρευνας Εργατικού Δυναμικού, κατά το τέταρτο τρίμηνο του 2019 το ποσοστό ανεργίας διαμορφώθηκε στο 6,3% του εργατικού δυναμικού (28.481 άτομα) παρουσιάζοντας μείωση κατά 1,3 ποσοστιαίες μονάδες (4.902 άτομα) σε σχέση με το τέταρτο τρίμηνο του 2018 που ήταν 7.6% (33.383 άτομα). Το ποσοστό ανεργίας το 2019 (μέσος όρος) διαμορφώθηκε στο 7,1% του εργατικού δυναμικού (31.703 άτομα) παρουσιάζοντας μείωση κατά 1,3 ποσοστιαίες μονάδες (4.914 άτομα) σε σχέση με το μέσο όρο του 2018 που ήταν 8.4% (36.617 άτομα).

Σε σχέση με τα προηγούμενα χρόνια ο μέσος όρος ανεργίας κατά το 2018 ήταν 8,4%, το 2017 ήταν 11,1%, το 2016 ήταν 12,9%, το 2015 ήταν 14,9%, το 2014 ήταν 16,1%, και το 2013 ήταν 15,9%.

Το ποσοστό ανεργίας στους νέους 15-24 ετών διαμορφώθηκε στο 16,0% το τέταρτο τρίμηνο του 2019, παρουσιάζοντας μείωση κατά 4,6 ποσοστιαίες μονάδες (2.154 άτομα) σε σχέση με το τέταρτο τρίμηνο του 2018 που ήταν 20,6%. Το ποσοστό ανεργίας των νέων το 2019 (μέσος όρος) διαμορφώθηκε στο 16,6% του εργατικού δυναμικού (6.012 άτομα) παρουσιάζοντας μείωση κατά 3,6 ποσοστιαίες μονάδες (1.619 άτομα) σε σχέση με το μέσο όρο του 2018 που ήταν 20.2% (7.631 άτομα).

Κατά μέσο όρο το ποσοστό ανεργίας στους νέους 15-24 ετών το 2018 ήταν 20,2%, το 2017 διαμορφώθηκε στο 24,7%, το 2016 στο 29,1%, το 2015 στο 32,8%, το 2014 στο 36,0% και το 2013 στο 38,9%.

Με βάση τα τελευταία διαθέσιμα στοιχεία της Ευρωπαϊκής Στατιστικής Υπηρεσίας, Eurostat, τα οποία είναι προκαταρκτικά και αποτελούν εκτίμηση, κατά το μήνα *Ιανουάριο του 2020*  η ανεργία στην Κύπρο ανήλθε στο 6,0% παρουσιάζοντας μείωση κατά 1,6 ποσοστιαίες μονάδες σε σχέση με τον ίδιο μήνα πέρσι (7,6%). Σε σύγκριση με τον προηγούμενο μήνα, Δεκέμβριο 2019, το ποσοστό ανεργίας μειώθηκε κατά 0,3 ποσοστιαίες μονάδες. Η ανεργία των νέων 15-24 ετών έφτασε στο 14,8% τον Δεκέμβριο του 2019.

Το επίπεδο ανεργίας στην Ευρωζώνη (ΕΑ 19) έφτασε στο 7,4% τον *Ιανουάριο* του 2020 καταγράφοντας το χαμηλότερο ποσοστό ανεργίας από τον Μάιο του 2008. Ο μέσος όρος στην Ευρώπη (EU 28) έφτασε στο 6,6% καταγράφοντας το χαμηλότερο ποσοστό ανεργίας από τον Ιανουάριο του 2000, όπου ήταν η έναρξη της καταγραφής της σειράς των μηνιαίων στατιστικών ανεργίας της ΕΕ.

Με βάση τα στοιχεία που τηρούνται στα Επαρχιακά Γραφεία Εργασίας, ο αριθμός των εγγεγραμμένων ανέργων στο τέλος Φεβρουαρίου 2020, έφτασε τα 25.620 άτομα. Με βάση τα στοιχεία *διορθωμένα για εποχικές διακυμάνσεις* που δείχνουν την τάση της ανεργίας, ο αριθμός των εγγεγραμμένων ανέργων τον Φεβρουάριο του 2020 μειώθηκε στα 19.740 άτομα σε σύγκριση με 19.978 τον προηγούμενο μήνα.  Σε σύγκριση με τον Φεβρουάριο του 2019 σημειώθηκε μείωση 4.131 ατόμων ή 13,9%.

Σύμφωνα με την Έρευνα Εργατικού Δυναμικού, το επίπεδο απασχόλησης (15+) το τέταρτο τρίμηνο του 2019 αυξήθηκε κατά 13.921 άτομα σε σύγκριση με το ίδιο τρίμηνο του 2018, φτάνοντας στα 421.303 άτομα, από 407.382 άτομα που ήταν το 2018. Για την ίδια περίοδο (τέταρτο τρίμηνο 2018 και 2019), το ποσοστό απασχόλησης των ατόμων 20-64 χρόνων στο σύνολο του πληθυσμού ηλικίας 20-64 αυξήθηκε στο 76,0% από 74,5% που ήταν το 2018. Το ποσοστό απασχόλησης το 2019 (μέσος όρος) διαμορφώθηκε στο 75,7% . Σε σχέση με τα προηγούμενα χρόνια το επίπεδο απασχόλησης (20-64) το 2018 είχε φτάσει το 73,9%, το 2017 ήταν 70,8% και το 2016 ήταν 68,7%.

Β. Ανάλυση στοιχείων Εγγεγραμμένης Ανεργίας

1. *Σύγκριση μεταξύ Φεβρουαρίου 2019 και 2020 (ετήσια σύγκριση):*

* Μείωση του αριθμού των εγγεγραμμένων ανέργων σε 25.620 άτομα από 29.751 τον αντίστοιχο μήνα του 2019 (μείωση κατά 14% ή 4.131 άτομα). Επισημαίνεται η συνεχής καθοδική τάση της μηνιαίας εγγεγραμμένης ανεργίας τα τελευταία τέσσερα χρόνια, όπως επίσης και το γεγονός ότι ο αριθμός των εγγεγραμμένων ανέργων κατά τον Φεβρουάριο του 2020 είναι χαμηλότερος από τον αριθμό των εγγεγραμμένων ανέργων κατά τον Φεβρουάριο του 2011 που ήταν 29.806 άτομα.
* Κατά φύλο, ο αριθμός των άνεργων αντρών ανήλθε στα 11.203 άτομα, ενώ ο αριθμός των ανέργων γυναικών ανήλθε στα 14.417 άτομα. Σε σχέση με τον ίδιο μήνα πέρσι, ο αριθμός των ανέργων αντρών μειώθηκε κατά 2.152 άτομα ή 16% και των γυναικών μειώθηκε κατά 1.979 άτομα ή 12%. Στο διάγραμμα που ακολουθεί παρουσιάζεται η διακύμανση του αριθμού των εγγεγραμμένων ανέργων (σύνολο και κατά φύλο) τους τελευταίους 12 μήνες.
* Η μεγαλύτερη αριθμητική *μείωση* παρου­σιάστηκε στις επαρχίες Λευκωσίας, Λεμεσού (κατά 1.691 άτομα και 1.059 άτομα αντίστοιχα), και ακολουθούσαν οι επαρχίες Λάρνακας, Πάφου και Αμμοχώστου (κατά 748 άτομα, 619 άτομα και 14 άτομα αντίστοιχα). Στο διάγραμμα που ακολουθεί παρουσιάζεται η διακύμανση του αριθμού των ανέργων κατά επαρχία τους τελευταίους 12 μήνες. Σημειώνεται ότι η Επαρχία Αμμοχώστου συγκεντρώνει το μεγαλύτερο αριθμό ανέργων από όλες τις Επαρχίες (6.335 άτομα).
* Οι μεγαλύτερες αριθμητικές μειώσεις κατά τομέα οικονομικής δραστηριό­τητας σε σύγκριση με τον ίδιο μήνα του 2019 παρουσιάστηκαν στον τομέα των Νεοεισερχομένων (κατά 785 άτομα), στους τομείς του Εμπορίου (κατά 607 άτομα), στον τομέα των Κατασκευών (κατά 603 άτομα), στον τομέα της Δημόσιας Διοίκησης (κατά 434 άτομα), στον τομέα Ξενοδοχείων (κατά 396 άτομα), της μεταποίησης ( κατά 325 άτομα), των Άλλων Υπηρεσιών (κατά 305 άτομα), και στον τομέα των Τραπεζών (κατά 294 άτομα). Στο διάγραμμα που ακολουθεί παρουσιάζεται η διακύμανση του αριθμού των ανέργων σε επιλεγμένους τομείς οικονομικής δραστηριότητας τους τελευταίους 12 μήνες. Η μεγαλύτερη συγκέντρωση ανέργων έχει καταγραφτεί στον τομέα των Ξενοδοχείων (9.214 άτομα).
* Οι μεγαλύτερες αριθμητικές μειώσεις κατά επαγγελματική κατηγορία σε σύγκριση με τον ίδιο μήνα του 2019 παρουσιάστηκαν ανάμεσα στους Ανειδίκευτους εργάτες (κατά 822 άτομα), στους Νεοεισερχόμενους (κατά 785 άτομα), στους Υπαλλήλους Υπηρεσιών και πωλητές (κατά 777 άτομα), στους Υπαλλήλους Γραφείου (κατά 700 άτομα), και στους Ειδικευμένους Τεχνίτες (κατά 483 άτομα). Στο διάγραμμα που ακολουθεί παρουσιάζεται η διακύμανση του αριθμού των ανέργων κατά επαγγελματική κατηγορία τους τελευταίους 12 μήνες. Η μεγαλύτερη συγκέντρωση ανέργων έχει καταγραφτεί στην επαγγελματική κατηγορία των Υπαλλήλων Υπηρεσιών (8.305 άτομα).
* Οι μεγαλύτερες μειώσεις παρουσιάστηκαν στις ηλικιακές ομάδες 50-59 ετών (μείωση κατά 1.063 άτομα), και 30-39 ετών (μείωση κατά 1.059 άτομα), και ακολουθούσαν οι ηλικιακές ομάδες 40-49 ετών (μείωση κατά 661 άτομα) και 25-29 ετών (μείωση κατά 601 άτομα). Στο διάγραμμα που ακολουθεί παρουσιάζεται η διακύμανση του αριθμού των ανέργων κατά ηλικιακή ομάδα τους τελευταίους 12 μήνες. Η μεγαλύτερη συγκέντρωση ανέργων καταγράφτηκε στην ηλικιακή ομάδα των 30-39 ετών (6.656 άτομα).
* Ο αριθμός των ανέργων που ήταν εγγεγραμμένοι στα γραφεία της ΔΥΑ για περισσότερο από 6 μήνες έφτασε στα 6.133 άτομα (μείωση κατά 2.138 άτομα σε σχέση με τον ίδιο μήνα πέρσι) και αντιπροσωπεύει το 24% του συνόλου των εγγεγραμμένων ανέργων. Ο αριθμός των ανέργων που ήταν εγγεγραμμένοι στα γραφεία της ΔΥΑ για περισσότερο από 12 μήνες έφτασε τα 3.369 άτομα (μείωση κατά 1.802 άτομα σε σχέση με τον ίδιο μήνα πέρσι) και αντιπροσωπεύει το 13% του συνόλου των εγγεγραμμένων ανέργων. Στο διάγραμμα που ακολουθεί παρουσιάζεται η διακύμανση του αριθμού των ανέργων κατά διάρκεια εγγραφής τους τελευταίους 12 μήνες. Επισημαίνεται ότι, το 34% των ανέργων (8.651 άτομα) είχαν διάρκεια ανεργίας μέχρι 3 μήνες.
* Οι Ελληνοκύπριοι αποτελούν την πλειοψηφία του συνόλου των ανέργων με 15.686 άτομα (61%). Ο αντίστοιχος αριθμός τον ίδιο μήνα πέρσι ήταν 18.983 άτομα (64%). Από το σύνολο των ανέργων οι 6.870 (27%) ήταν Ευρωπαίοι πολίτες. Ο αντίστοιχος αριθμός τον ίδιο μήνα πέρσι ήταν 7.095 (24% του συνόλου των ανέργων). Σημειώνεται ότι οι μεγαλύτερες αριθμητικές μειώσεις σε σύγκριση με τον ίδιο μήνα πέρσι σημειώθηκαν ανάμεσα στους Ελληνοκύπριους κατά 3.297 άτομα ή 17%, και των Ποντίων κατά 302 άτομα ή 26%.
* Από τους εγγεγραμμένους άνεργους, 12.391 άτομα (48%) είναι απόφοιτοι δευτεροβάθμιας γενικής ή τεχνικής εκπαίδευσης, ακολουθούν οι απόφοιτοι πρωτοβάθμιας εκπαίδευσης 6.812 άτομα (27%), οι απόφοιτοι με τριτοβάθμια εκπαίδευση 6.258 άτομα (24%), και τέλος 159 άτομα (1%) χωρίς μόρφωση. Στο διάγραμμα που ακολουθεί παρουσιάζεται η διακύμανση του αριθμού των ανέργων κατά μορφωτικό επίπεδο τους τελευταίους 12 μήνες.

*2. Σύγκριση μεταξύ Ιανουαρίου και Φεβρουαρίου 2020 (μηνιαία σύγκριση):*

* Τον Φεβρουάριο ο αριθμός των εγγεγραμμένων ανέργων μειώθηκε κατά 594 άτομα (ή 2,3%) σε σύγκριση με τον προηγού­μενο μήνα.
* Κατά φύλο οι άντρες μειώθηκαν κατά 319 άτομα και οι γυναίκες κατά 275 άτομα.
* Κατά ηλικία, η μεγαλύτερη μείωση παρουσιάστηκε στην ηλικιακή ομάδα 50-59 χρονών κατά 201 άτομα.
* Κατά εθνότητα, η μεγαλύτερη μείωση παρατηρήθηκε ανάμεσα στους Ελληνοκύπριους κατά 312 άτομα.
* Κατά διάρκεια ανεργίας, η μεγαλύτερη αύξηση παρουσιάστηκε στον αριθμό των ανέργων με διάρκεια ανεργίας από 3 μέχρι 6 μήνες κατά 5.981 άτομα, ενώ η μεγαλύτερη μείωση παρουσιάστηκε στον αριθμό των ανέργων με διάρκεια ανεργίας 15 ημέρες μέχρι 3 μήνες κατά 6.114 άτομα.
* Κατά τομέα οικονομικής δραστηριότητας, η μεγαλύτερη μείωση παρατηρήθηκε στον τομέα των ξενοδοχείων κατά 418 άτομα, στον τομέα των μεταφορών κατά 85 άτομα και στον τομέα της δημόσιας διοίκησης κατά 82 άτομα.
* Κατά επαρχία, η μεγαλύτερη μείωση καταγράφηκε στην επαρχία Πάφου κατά 242 άτομα και στην επαρχία Αμμοχώστου κατά 189 άτομα.

*3. Νέες Εγγραφές[[1]](#footnote-1) Ανέργων κατά Επαρχία και μήνα*

Στον πιο κάτω πίνακα παρατίθενται ο αριθμός των νέων εγγραφών ανέργων κατά επαρχία και μήνα:

|  |  |  |  |
| --- | --- | --- | --- |
|  | Δεκέμβριος 2019 | Ιανουάριος 2020 | Φεβρουάριος 2020 |
| Λευκωσία | 1300 | 1770 | 1373 |
| Λάρνακα | 902 | 855 | 791 |
| Αμμόχωστος | 1153 | 695 | 315 |
| Λεμεσός | 1143 | 1389 | 1102 |
| Πάφος | 1346 | 969 | 603 |
| ΣΥΝΟΛΟ | 5844 | 5678 | 4184 |

Γ. Συνοπτική παρουσίαση των Εξελίξεων στην Αγορά Εργασίας κατά επαρχία τον Φεβρουάριο του 2020 σε σύγκριση με τον ίδιο μήνα πέρσι

|  |  |  |  |  |  |  |
| --- | --- | --- | --- | --- | --- | --- |
|  | Παγκύπρια | Επαρχία Λευκωσίας | Επαρχία Λεμεσού | Επαρχία Λάρνακας | Επαρχία Αμμοχώστου | Επαρχία Πάφου |
| Εργατικό Δυναμικό  (2o τρίμηνο 2019) | 447364 | 179084 | 123670 | 75910 | 25090 | 43610 |
| Σύνολο Ανέργων  Μεταβολή  (Πίνακας 3) | 25.620  -4131 ή  -14% | 5890  -1691 ή  -22% | 5114  -1035 ή  -17% | 4394  -748 ή  -15% | 6335  -14%  0 | 3887  -619 ή  -14% |
| Άνεργοι Ευρωπαίοι  Μεταβολή  (Πίνακας 9) | 7713  -527 ή  -6% | 898  -227 ή  -20% | 1031  -46 ή  -4% | 980  -142  -13% | 3059  139 ή  5% | 1745  -251 ή  -13% |
| Άνεργοι Αλλοδαποί  Μεταβολή  (Πίνακας 9) | 1492  8 ή  1% | 322  -37 ή  -10% | 332  6 ή  2% | 309  21 ή  7% | 336  19 ή  6% | 193  -1  -1% |
| Νέες Κοινοποιηθείσες κενές θέσεις  (Πίνακας 14) | 2733 | 460 | 1058 | 240 | 552 | 423 |
| Ενεργές κενές θέσεις  (Πίνακας 15) | 10834 | 3811 | 3811 | 1739 | 1351 | 1236 |

ΣΗΜΕΙΩΣΗ: Για πρόσθετη πληροφόρηση υπάρχουν οι συνημμένοι πίνακες στο τέλος της Έκθεσης.

ΚΕΦΑΛΑΙΟ ΙΙ:

ΠΡΟΦΙΛ ΜΑΚΡΟΧΡΟΝΙΑ ΕΓΓΕΓΡΑΜΜΕΝΩΝ ΑΝΕΡΓΩΝ 12+, ΦΕΒΡΟΥΑΡΙΟΣ 2020

Γενικές Εξελίξεις

Ο αριθμός των ανέργων που ήταν εγγεγραμμένοι στα γραφεία της ΔΥΑ για περισσότερο από 12 μήνες τον Φεβρουάριο του 2020, έφτασε στα 3.369 άτομα σημειώνοντας μείωση κατά 1.802 άτομα ή 35% σε σχέση με τον ίδιο μήνα πέρσι. Ο αριθμός αυτός αντιπροσωπεύει το 13% του συνόλου των εγγεγραμμένων ανέργων. Σε σύγκριση με τον προηγούμενο μήνα ο αριθμός αυτός παρουσίασε μικρή μείωση κατά 85 άτομα [βλέπε πίνακα 26].

Ο αριθμός των ανέργων που ήταν εγγεγραμμένοι στα γραφεία της ΔΥΑ για περισσότερο από 6 μήνες, έφτασε τα 6.133 άτομα τον Φεβρουάριο του 2020 σημειώνοντας μείωση κατά 2.138 άτομα ή 26% σε σχέση με τον ίδιο μήνα πέρσι. Ο αριθμός αυτός αντιπροσωπεύει το 24% του συνόλου των εγγεγραμμένων ανέργων. Σε σύγκριση με τον προηγούμενο μήνα ο αριθμός αυτός παρουσίασε μείωση κατά 51 άτομα ή 1% [βλέπε πίνακα 26].

Ανάλυση Στοιχείων Μακροχρόνια Ανέργων 12+

Η πλειοψηφία των μακροχρόνια ανέργων (με διάρκεια άνω των 12 μηνών) συγκεντρώνεται στην επαρχία Λευκωσίας 45%, ακολουθούν οι επαρχίες Λεμεσού 29%, Λάρνακας 13%, Πάφου 12% και Αμμοχώστου 1% [Πίνακας 27].

Οι επαγγελματικές κατηγορίες που παρουσιάζουν τη μεγαλύτερη συγκέντρωση των μακροχρόνια ανέργων είναι οι υπάλληλοι γραφείου (709 άτομα), οι ανειδίκευτοι εργάτες (634 άτομα), οι απασχολούμενοι στην παροχή υπηρεσιών και πωλητές (574 άτομα), και οι νεοεισερχόμενοι (495 άτομα) [βλέπε πίνακα 28].

Όσον αφορά την οικονομική δραστηριότητα, το μεγαλύτερο μερίδιο των μακροχρόνια ανέργων συγκεντρώνεται στον τομέα των υπηρεσιών (868 άτομα ή 26%). Ακολουθούν οι τομείς του εμπορίου (664 άτομα ή 20%) και των νεοεισερχομένων (495 ή 15%) [βλέπε πίνακα 29].

Η πλειοψηφία των μακροχρόνια ανέργων είναι Ελληνοκύπριοι (με 2.785 άτομα ή 83%) και ακολουθούν με πολύ μικρότερους αριθμούς οι Ευρωπαίοι πολίτες (με 204 ή 6%), τα άτομα με καθεστώς συμπληρωματικής προστασίας (με 145 ή 4%), οι αλλοδαποί (με 120 άτομα ή 4%) και οι Πόντιοι με ελληνικό διαβατήριο (με 69 άτομα ή 2%) [βλέπε πίνακα 30].

Όσον αφορά τους Ευρωπαίους πολίτες (2104 άτομα), οι περισσότεροι είναι Έλληνες (58 άτομα), ή Βούλγαροι (38 άτομα) ή Ρουμάνοι (32 άτομα) ή και Βρετανοί (31 άτομα) [βλέπε πίνακα 31].

ΣΗΜΕΙΩΣΗ: Για πρόσθετη πληροφόρηση υπάρχουν οι συνημμένοι πίνακες στο τέλος της Έκθεσης.

Παρατηρητήριο Αγοράς Εργασίας

Τμήμα Εργασίας

Μάρτιος 2019

ΜΡη, C:\Users\MR.MR-HP\Desktop\Office\February 2020\Reports\ΚΕΦΑΛΑΙΟ Ι & ΙΙ -February 2020.docx

1. Στον αριθμό των νέων εγγραφών περιλαμβάνονται και οι επανεγγραφές ανέργων των οποίων για διάφορους λόγους η προηγούμενη αίτηση τερματίστηκε (π.χ μη έγκαιρη ανανέωση της εγγραφής τους). [↑](#footnote-ref-1)